stanford-oval/wikipedia huggingface dataset:
זיזף תאנה קובני
תיאור ואנטומיה

זיזף התאנה בעל גוף גוצי שמנמן, ראש כיפתי מעוגל, גולגולת רחבה ומסיבית ופנים קצרות. הכנפיים רחבות וקצרות יחסית והן מעוגלות בצורת מגל; הכנפיים מתחברות לחלק האחורי של כף הרגל ויש להן אגודלים ארוכים במיוחד. האוזניים בינוניות ומשולשות עם צפירים זעירים והעיניים קטנות. עיטור העלה האפי רחב ועבה, הוא מוקף בטבעת נפוחה וצורתו כשל חנית גדולה. החרטום קצר ורחב, הלסת התחתונה קעורה והשיניים גדולות וחזקות. אורך ראשו וגופו של זיזף התאנה 6.5-5.5 ס״מ, מוטת כנפיו 32–37 ס״מ ומשקלו 16–23 גרם. הוא חסר זנב וכנף הזנב שלו צרה ושעירה. הנקבות גדולות במקצת מן הזכרים.
הפרווה של זיזף התאנה צפופה וארוכה במקצת עם מרקם משי. צבעה הכללי נע בין אוכרה לחום אדמדם, כתמתם, זית או חום אפרורי, כשהיא נוטה להיות כהה ואדמדמה יותר באזור הראש והכתפיים. הגחון והחזה נוטים להיות חיוורים בהרבה, וצבעם נע בין צהבהב לבז׳ או לבנבן. יש ארבעה טלאים לבנים על הפרווה: שניים על הכתפיים ושניים בבסיס האוזניים. הכנפיים מפויחות עם כתמי שיער חיוורים סמוך לגוף, והקרום שבין האצבע הראשונה לשנייה שקוף ובלתי ניתן לקיפול. הזרועות אדמדמות או ורודות. האוזניים זהות לצבע הראש והקצה שלהן שחרחר לעיתים קרובות.
תפוצה וביולוגיה

זיזף התאנה הקובני אנדמי לאזור הים הקריבי; הוא מצוי בעיקר באיים קובה והיספניולה, כשבאי האחרון הוא מצוי הן בשטחה של האיטי והן בשטחה של הרפובליקה הדומיניקנית. הוא מצוי גם באי הנעורים הסמוך לקובה, האי גונבה ליד האיטי ובאיי קיימן (גראנד קיימן וקיימן בראק). בית הגידול של הסוג מורכב מיער גשם טרופי ובתה חופית, והוא מצוי בשפלות עד אזורים הררים נמוכים ברום 680 מטר מעל פני הים.
זיזף התאנה פעיל בלילה וחי בבדידות, בזוגות או בקבוצות קטנות של 3–5 פרטים; בדרך כלל הוא חי בקבוצות נפרדות לפי זוויג. הזיזף מבלה את שעות היום בשינה בחללי עצים, מערות ועל ענפים ויוצא לתור אחר מזון בערב או לאחר רדת החשיכה. עקב מבנה כנפיו, הטיסה שלו איטית והוא אינו יכול לטוס למרחקים ארוכים; מאידך, יש לו יכולת תמרון טובה שמאפשרת לו לנוע בצמחייה צפופה בחיפוש אחר מזונו.
כפי שמרמז שמו, התזונה של זיזף התאנה הקובני מורכבת בעיקר ממיני תאנים, אך גם מפירות נוספים כמו ססרופיה וסיזיגיום. הזיזף משתמש באיכון-הד בתדר של 23–73 קילוהרץ כדי לנווט בחשיכה, וכנראה גם כדי לאתר פירות בין העלים. הטורפת העיקרית של זיזף התאנה היא תנשמת לבנה קריבית, ובאזורים מסוימים הוא מהווה את מזונה העיקרי. לזיזף התאנה אין עונת רבייה קבועה, והזיזפית עשויה להתרבות פעמיים מדי שנה. הרבייה היא ככל הנראה פוליגמית.
מצב שימור

זיזף התאנה הקובני מסווג על ידי הרשימה האדומה של IUCN במצב השימור ללא חשש (LC), כיוון שלמרות שתפוצתו מוגבלת למספר איים, אוכלוסייתו גדולה ויציבה והוא סובלני להפרעה בבית גידולו. עם זאת, המין חווה ירידה ממושכת לאורך המאה ה-20 ונדיר יותר מבעבר. האיומים העיקריים עליו הם בירוא יערות ושינויי אקלים. זיזף התאנה נוכח במספר אזורים מוגנים באיי הקריבים.
הערות שוליים

↑  זיזף תאנה קובני באתר הרשימה האדומה של IUCN
חיפושית ראש-פנס

| חיפושית ראש-פנס |
| --- | --- |
 חיפושית ראש-פנס
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: חיפושיות
תת־סדרה:: Polyphaga
משפחה:: נתוזיתיים
סוג:: Pyrophorus
מין:: חיפושית ראש-פנס
שם מדעי
 Pyrophorus nyctophanus ‏יליגר, 1809
תחום תפוצה


חיפושית ראש-פנס (שם מדעי: Pyrophorus nyctophanus) היא מין של חיפושיות מהסוג Pyrophorus שבמשפחת הנתוזיתיים, הקרובה לגחליליות המצויה בטבע באמריקה הדרומית ובמישורי הסראדו.
זחלי חיפושיות אלה שוכנים בתוך האדמה או בחורים בתוך קני טרמיטים, הנפוצים באזורים אלה ויוצאים החוצה בקיץ. הזחלים של החיפושיות הם טורפים המפיצים אור בצבע ירוק זוהר מראשם ומקצה החזה שלהם וכך מפתים מיני טרף הנמשכים לאור - חרקים מעופפים שונים, למשל טרמיטים צעירים מכונפים, לעוף לעבר לסתותיהם הפעורות. לאחר שהזחלים ניזונים היטב הם מתגלמים והופכים לבוגרים. הבוגרים צמחוניים וניזונים מרקבובית וממוהל עצים, אך יכולים להשתמש בנהורנות זוהרת וכך גם הגלמים אצל בני שני הזוויגים. אלפי חיפושיות זוהרות גורמות לאזור כולו לזרוח בירוק בלילות בהירים. כמה משבטי הילידים נהגו לקחת זחלים של חיפושיות כאלה כדי למצוא את דרכם בשטח.
זיל 118

| --- | --- |

ZIL-118K
 מאפיינים כלליים
 נקרא גם:  ZiL-118 Yunost
 יצרן:  (ZiL (Zavod imeni Likhachova
 שנות ייצור:  1962–1970
 הרכבה:  רוסיה רוסיה
 מודל אחריו:  ZIL-119
 חברת אם:  זיל
 אורך:  6,840 מ"מ
 רוחב:  2,110מ"מ
 גובה:  2,067 מ"מ
 משקל:  3,320 ק"ג (ריק)
 בסיס גלגלים:  3,760 מ"מ
 מפרט טכני
 מנוע:  מנוע V8 צילינדרים, 5,980סמ"ק (מנוע ZIL-130, (דגם משאית), בשנים 1962–1965), מנוע V8 צילינדרים, 5,980סמ"ק (מנוע  ZIL-111, (דגם מכונית מנהלים), בשנים 1965–1970
 הילוכים:  תמסורת ידנית - 3 מהירויות
 קשר:  זיל 111, זיל 130
זיל 118
זיל 118 (ZiL-118 Yunost) הוא דגם של מיניבוס אשר יוצר על ידי חברת זיל (ברוסית: "Zavod imeni Likhachova"), בברית המועצות בין השנים 1962–1970. הדגם פותח בשנת 1961. הדגם התבסס על דגם ה-"זיל 111". בנוסף, הדגם יוצר גם בגרסת אמבולנס. יוצרו 20 יחידות, בגלל חוסר עניין של השלטון הסובייטי.
דגמים זיל 118

גרסת מיניבוס
גרסת אמבולנס (בשנת 1970 גרסאות משופרות : 118K ו- 118KS)
גרסאות זיל 118

גרסת זיל 118a (גרסת אמבולנס זיל 118)
גרסת זיל 119 (גרסה מודרנית יותר מגרסת זיל 118)
גרסת 119a (זיל-118KA) (גרסת אמבולנס של זיל-119)
גרסת משאית - זיל 3302 (מבוסס על גרסת זיל-119)
ראו גם

זיל
זיל-130
זיס 101
זיל-3250
זיל 111
זיל 114
זיל 115
זיל 117
זיל 4104
זיל-4112R
חכירה תפעולית

חכירה תפעולית (באנגלית: Operating lease) היא חכירה של נכס (חוזה השכרה). בהנהלת חשבונות יירשמו תשלומי החכירה כהוצאות שכירות. הנכס (והפחת בגינו) יהיה רשום בספרי המחכיר בלבד. בחכירה זו הנכס נשאר בידי המחכיר. חכירה זו שונה מחכירה מימונית בו המחכיר בעצם מממן את קניית הנכס בתשלומים. מבחינת דיני הקניין המחכיר הוא בדרך כלל הבעלים החוקי של הנכס לאורך תקופת החכירה ולאחר סיומה. בעגה היום-יומית יש המכנים חכירה תפעולית כ"שכירות" אף על פי שמבחינה חשבונאית הדבר איננו מדויק.
הגדרה חשבונאית

על פי התקינה החשבונאית הבינלאומית, חכירה תפעולית מוגדרת כחכירה שבה מרב הסיכונים וההטבות הכלכליות נמצאות אצל המחכיר, כלומר משכיר הנכס. ההגדרה של חכירה תפעולית היא הגדרה שיורית כלומר יש לשלול שמדובר בחכירה מימונית ומכאן להסיק שמדובר בהכרח בחכירה תפעולית.
ההבחנה בין חכירה מימונית לחכירה תפעולית בפרקטיקה נעשית על בסיס קריטריונים שונים, ביניהם:
אם הבעלות על הנכס עוברת לחוכר בסוף תקופת החכירה סביר כי מדובר בחכירה מימונית או לחלופין אם לחוכר יש אופציה מוזלת לקנות את הנכס בסוף תקופת החכירה. לחלופין, אם לחוכר אין אפשרות קניה של הנכס בתום התקופה הדבר מרמז שמרב הסיכונים וההטבות הכלכליות נותרו אצל המחכיר ולכן מדובר בחכירה תפעולית.
אם תקופת החכירה מהווה 75% או יותר מאורך החיים הכלכלים של הנכס סביר להניח שמדובר בחכירה מימונית שכן החוכר יהנה ממירב ההטבות הכלכליות בגין הנכס לאור כך שהנכס ימצא ברשותו לזמן ממושך. אם תקופת החכירה היא פחות מ-75% מאורך החיים הכלכלים של הנכס מדובר לרב בחכירה תפעולית.
אם דמי החכירה המינמליים, כלומר התשלום המינימלי שהחוכר התחייב לשלם כאשר הוא מהוון לערך נוכחי, מהווים 90% או יותר מהשווי של הנכס מדובר לרב בחכירה מימונית שכן מבחינה כלכלית הדבר שקול לרכישת הנכס. לחלופין, ככל שדמי החכירה המינמלים מהווים שיעור נמוך יותר מהשווי של הנכס כך הדבר מרמז שמדובר בחכירה תפעולית.
הטיפול החשבונאי בחכירה תפעולית בישראל

החל משנת 2008 חברות ישראליות הנסחרות בבורסה נדרשות לדווח על עסקאות ולערוך את הדוחות הכספיים שלהן בהתאם לתקינה החשבונאית הבינלאומית.
בעבר, תקן חשבונאות בינלאומי 17 (IAS 17) הסדיר את הטיפול בחכירות אך ב-2019 נכנס לתוקף IFRS 16 אשר החליף אותו.
הטיפול החשבונאי בחכירה תפעולית בישראל > השפעת החכירה התפעולית על ספרי החוכר

בהתאם לתקן החדש, החכירות התפעוליות מצד החוכר יירשמו במאזן כנכס שמייצג בעצם את זכות השימוש כנגד התחייבות פיננסית. הרישום מתבצע על בסיס הערך הנוכחי של תשלומי החכירה החוזיים, כולל אופציות הארכה שמימושן צפוי.
אף על פי שאינו הבעלים החוקי של הנכס, במהלך תקופת החכירה החוכר שולט במרבית ההטבות הכלכליות ונושא במרבית הסיכונים הנובעים מהבעלות בנכס ולכן עליו לבצע רישום פחת של אותו הנכס בספרים. כלומר זכות השימוש בעצם תטופל כנכס בספרי החוכר שיופחת לדו”ח רווח והפסד על פני תקופה החכירה (החוכר מכיר בהוצאות פחת).
מנגד החוכר מכיר גם בהוצאות ריבית בגין ההתחייבות הפיננסית במקביל לפירעון חלקי של הקרן. הוצאות אלו משקפות את המרכיב המימוני שגלום בחכירה התפעולית. כלומר, החוכר מכיר בדוח רווח והפסד בעלויות המימון של החכירה בשיטת הריבית האפקטיבית.
הטיפול החשבונאי בחכירה תפעולית בישראל > השפעת החכירה התפעולית על ספרי המחכיר

התקן החדש (IFRS 16) לא שינה את המודל החשבונאי הקיים מבחינת המחכיר, במקרה של חכירה תפעולית החוכר לא יגרע את הנכס החכור מהמאזן. כלומר, הנכס הפיזי ממשיך להיות רשום במלואו במאזן המחכיר והנכס ממשיך להיות מופחת לדוח רווח והפסד.
הטיפול החשבונאי בחכירה תפעולית בישראל > השפעת כניסת IFRS 16 לתוקף

עד שנכנס התקן החדש לתוקף חלק משמעותי מהמינוף של חברות לא קיבל ביטוי במאזן שלהן. בחכירה מימונית הנכס נרשם במאזן של החוכר ומנגד נרשמת התחייבות פיננסית לתשלום דמי החכירה באופן המדמה קניית נכס בהלוואה. מנגד, בחכירה תפעולית הנכס נותר במאזן של המחכיר, ולא התבצע כל רישום בספרי החוכר, למעט רישום דמי הוצאות השכירות השנתיים אשר קיבלו ביטוי בדרך כלל ברווח התפעולי של החברה.
לאחר כניסת התקן החדש לתוקף בשנת 2019, החוכר מכיר בנכס זכות שימוש והתחייבות פיננסית בגין החכירה. מאחר שבכל תשלום של החוכר יש גם מרכיב קרן, הוצאות הריבית בשנים הראשונות יהיו גבוהות יותר. מדובר בעלייה במינוף ופגיעה בהון בשנים הראשונות.
יחסים פיננסיים נוספים שהושפעו מכניסת IFRS 16 לתוקף הם יחסים כמו יחס כיסוי הריבית (רווח תפעולי לחלק בהוצאות הריבית) ויחס ההון החוזר. בנוסף, התקן החדש מוביל לגידול קל ברווח התפעולי אל מול גידול בהוצאות מימון, ולאור כך לגידול משמעותי יותר ב-EBITDA.
מבחינת דוח תזרים מזומנים, התקן מוביל לגידול בתזרים המזומנים מפעילות שוטפת. הסיבה לכך היא שהחזרי הקרן נרשמים בדרך כלל במסגרת פעילות מימון ולא בפעילות שוטפת, כפי שבעבר נרשמו תשלומי השכירות.
ראו גם

תקן דיווח כספי בינלאומי
הערות שוליים

↑  IFRS 16, חכירות – סקירה ראשונית והשפעות אפשריות, מתוך האתר של פירמת ראיית החשבון BDO
↑   שלומי שוב, חגיגת הליסינג התפעולי והשכירות הממונפת מתקרבת לסיומה, באתר TheMarker‏, 21 בינואר 2016
↑  הערכות ליישום וסוגיות מהפרקטיקה, מתוך אתר פירמת רואי החשבון Deloitte
↑   שלומי שוב, השינוי שיקפיץ את התזרים השוטף של רשתות המזון והאופנה, באתר TheMarker‏, 2 בפברואר 2017
| --- | --- |
בקרת זהויות :  NLI: 987007546720305171  LCCN: sh94005751  NKC: ph1041102
חולייטה ונגס

| --- | --- |

 לידה:  24 בנובמבר 1970 (בת 53) לונג ביץ', ארצות הברית 
 שם לידה:  Julieta Venegas Percevault 
 מוקד פעילות:  ארצות הברית, מקסיקו 
 תקופת הפעילות:  מ-1992 
 מקום לימודים:  Southwestern College 
 סוגה:  מוזיקת פופ, פולק רוק, פופ לטיני, אינדי פופ, פופ רוק, רוק, רוק אלטרנטיבי, קומביה 
 סוג קול:  מצו-סופרן 
 שפה מועדפת:  ספרדית, אנגלית 
 כלי נגינה:  אקורדיון, פסנתר 
 חברת תקליטים:  RCA 
 בן או בת זוג:  Álvaro Henríquez (1998–2000) 
 פרסים והוקרה:  פרס גראמי הלטיני לאלבום סולו הרוק הווקאלי הטוב ביותר (2004)  פרס גראמי הלטיני לקליפ הקצר הטוב ביותר (2010)  Latin Grammy Award for Best Reggaeton Performance  פרס גראמי הלטיני לקליפ ארוך (2008)  פרס גראמי הלטיני לאלבום המוזיקה האלטרנטיבית הטוב ביותר (2008)  פרס גראמי לאלבום הפופ הלטיני של השנה (2006)  פרס גראמי הלטיני לאלבום המוזיקה האלטרנטיבית הטוב ביותר (2006)  Latin Grammy Award for Best Pop Vocal Album (2023)  בפסקה זו רשומה אחת נוספת שטרם תורגמה 
 www.julietavenegas.net
 פרופיל ב-IMDb
 
חולייטה ונגס
חולייטה ונגס (בספרדית: Julieta Venegas; נולדה ב-24 בנובמבר 1970) היא זמרת רוק ופופ, נגנית וכותבת מקסיקנית.
ונגס זכתה בשני פרסי גראמי-לטיני ובגראמי אחד.
ביוגרפיה

ונגס נולדה לונג ביץ', קליפורניה וגדלה בטיחואנה. יש לה אחות תאומה בשם איוון, צלמת במקצועה. היא מדברת באופן שוטף ספרדית ואנגלית.
ונגס החלה לנגן בגיל 8, כאשר הוריה שלחו אותה לשיעורי פסנתר. מאז, מוזיקה הפכה לתשוקתה והובילה אותה להיות זמרת וכותבת שירים.
לפני קריירת הסולו שלה היא שיתפה פעולה בכמה להקות בטיחואנה, בהן "Tijuana No!", ואחר כך במקסיקו.
האלבום הראשון שלה כאן (Aquí) יצא ב-1998 ובו שיתפה פעולה עם גוסטבו סאונטולה. שיתוף פעולה זה הביא אותה לחשיפה גדולה בתעשיית המוזיקה.
היא החלה להופיע ולעבוד על אלבום נוסף, המצאה טובה (Bueninvento), שיצא בשנת 2000.
ב-2003 יצא אלבומה השלישי כן (Si) אותו הקליטה בבואנוס איירס ומדריד.
ב-2006 הוציאה את אלבומה הרביעי לימון ומלח (Limon y Sal).
בשנת 2007 זכתה ונגס בפרס גראמי בקטגוריית "אלבום הפופ הלטיני של השנה".
באותה שנה שיתפה ונגס פעולה עם הלהקה 'מירנדה!' ויחד הוציאו את הסינגל 'מושלמת' (Perfecta) שב-2008 הפך לסינגל מוביל באמריקה הלטינית.
בהמשך 2008 הופיעה במופע אנפלאגד מטעם MTV שיצא אחר כך בתור דיסק ובגרסת DVD. הקליפ לשיר שלה 'El Presente' (ההווה) צולם באותו מופע.
בנוסף לשירה וכתיבת שירים היא מנגנת על מספר כלי נגינה: גיטרה אקוסטית, אקורדיון וקלידים.
ז'ואקים שיסאנו

ז'ואקים אלברטו שיסאנו (בפורטוגזית: Joaquim Alberto Chissano, נולד ב-22 באוקטובר 1939) הוא פוליטיקאי מוזמביקאי, שכיהן כנשיא השני של מוזמביק, בשנים 1986 עד 2005. הוא נחשב זה שהפך את מוזמביק ממדינה פגועת מלחמות לאחת הדמוקרטיות האפריקאיות המצליחות ביותר. לאחר סיום נשיאותו, הפך שיסאנו למדינאי, שגריר ודיפלומט בכיר, הן לארצו והן לאו"ם. שיסאנו גם כיהן כיושב ראש האיחוד האפריקאי (אנ') בשנים 2003–2004.
ביוגרפיה

ז'ואקים שיסאנו נולד בשנת 1939 בכפר הנידח Malhice באזור שיבוטו (Chibuto), מחוז גזה (אנ') של מושבת מוזמביק הפורטוגזית של האימפריה הפורטוגזית. שיסאנו היה התלמיד השחור הראשון שלמד בבית הספר התיכון היחיד במושבה, Liceu Salazar בעיר לורנסו מארקש (מפוטו המודרנית). לאחר שעזב את בית הספר התיכון נסע לפורטוגל כדי ללמוד רפואה בפקולטה לרפואה של אוניברסיטת ליסבון, אך נטיותיו הפוליטיות גרמו לו בעיות והוא עבר לצרפת, שם המשיך את לימודיו בבית הספר לרפואה של אוניברסיטת פואטייה.
ב-1962 הוא נסע לטנזניה, שם היה חלק ממייסדי פרלימו (FRELIMO), חזית השחרור של מוזמביק, שדרשה אוטונומיה מפורטוגל. בשלב מאוחר יותר, מילא תפקיד מרכזי במשא ומתן על הסכם לוסקה (אנ') של 1974, אשר סלל את הדרך לעצמאותה של המדינה בשנת 1975. הנשיא החדש של מוזמביק, סמורה מקל, מינה אותו לשר החוץ של המדינה.
ביוגרפיה > כהונה כנשיא מוזמביק

שיסאנו הפך למנהיג מפלגת פרלימו בשנת 1986, כאשר המטוס הנשיאותי של סמורה מקל התרסק באזור ההררי בדרום אפריקה. הוא סיים את מלחמת האזרחים של מוזמביק ב-1992 על ידי משא ומתן על הסכם שלום עם כוחות המורדים שהבטיחו "שלא יהיו תביעות או עונשים" ונתן להם 50% מהמשרות בצבא מוזמביק. מאוחר יותר, מורדי רנמו (אנ') הקימו מפלגה משלהם.
בשנת 1992, שיסאנו למד את טכניקת המדיטציה הטרנסצנדנטלית והציג אותה בפני פקידי ממשלה אחרים ומשפחותיהם. שנתיים לאחר מכן, הוא והגנרלים שלו הורו לכל השוטרים והצבא "לעשות מדיטציה פעמיים ביום במשך 20 דקות". בנוסף, 16,000 חיילים ו-30,000 אזרחים לימדו את המדיטציה הטרנסצנדנטלית ואת הטכניקה המתקדמת שלה, טיסה יוגית. על פי ספרות המדיטציה הטרנסצנדנטלית, אמר שיסאנו כי התוצאה היא "שלום פוליטי ואיזון בטבע בארצי". לדברי טוביס דאי, שר הביטחון ב-2001, "ההשפעה הייתה מדהימה" וכללה הפחתה בפשע, הקטנת הבצורת והגדלה של פי שלושה מהצמיחה הכלכלית הצפויה. ב-1993 קיבל שיסאנו תואר כבוד מאוניברסיטת Maharishi Vedic שבהולנד, וב-1994 ניהל משא ומתן על הסכם עם Maharishi Heaven on Earth Developement על פיתוח חקלאי של 20 מיליון דונם של "קרקע שאינה בשימוש", כשהתחלה ב-2.5 מיליון דונם של עץ, כותנה ופירות. החוזה ל-50 שנה הבטיח 20% עד 40% מהרווחים לממשלת מוזמביק, אך פקידי ממשלה אחרים סירבו לעסקה.
שיסאנו נבחר מחדש לנשיאות ב-1994 (עם 53.3% מהקולות) ושוב ב-1999 (עם 52.9% מהקולות), כשניצח את מנהיג המורדים לשעבר, אפונסו דהלקמה (אנ'). לאחר שזכה בבחירות השניות, העדיפות של שיסאנו הפכה לחיסול העוני, אך מאמציו היו מורכבים בשל שיטפון חמור בשנת 2000. עם זאת, לשיסאנו היה תפקיד מרכזי בשכנוע ארגון המדינות המתועשות למחוק 22 מיליארד ליש"ט מחוב של מוזמביק בשנת 2005. שיסאנו בחר שלא לרוץ לכהונה שלישית בבחירות 2004, על אף שהחוקה הייתה מאפשרת לו לעשות זאת. בתקופת נשיאותו של שיסאנו, כמעט 3 מיליון בני אדם, כ-15% מאזרחי המדינה, יצאו מעוני קיצוני והארץ השיגה צמיחה כלכלית של 8%. בנוסף, שיעורי תמותת הילדים בקרב ילדים מתחת לגיל חמש ירדו ב-35% והייתה עלייה של 65% בהגעה לבתי הספר היסודיים.
ביוגרפיה > לאחר הנשיאות

מאז שעזב את הנשיאות קיבל שיסאנו את תפקידו של המדינאי הבכיר, ופעל למען השלום באמצעות עבודתו כשגריר ומנהל משא ומתן לשלום של האו"ם. הוא כיהן כיו"ר האיחוד האפריקאי מיולי 2003 ועד יולי 2004. ב-4 בדצמבר 2006 מינה מזכ"ל האו"ם, קופי אנאן, את שיסאנו כשגריר המיוחד של המזכ"ל לצפון אוגנדה ודרום סודאן, על מנת לפתור את הסכסוך עם צבא ההתנגדות של האל (LRA). ביום הולדתו ה-68 של שיסאנו, בשנת 2007, הוא זכה בפרס המכובד על הוקרת ההנהגה האפריקאית, שהוענק לו על ידי קרן מו איברהים והוא על סך 5 מיליון דולר.
שיסאנו נעדר מטקס הענקת הפרס בטענה כי הוא עדיין עובד על המשימה מטעם האו"ם בדרום סודאן. לדברי שופטי הפרס, "החלטתו של מר שיסאנו לא להמשיך לקדנציה נשיאותית שלישית, חיזקה את בגרותה הדמוקרטית של מוזמביק והדגימה כי המוסדות והתהליך הדמוקרטי חשובים יותר מהאדם".
בשנת 2010, כתב שיסאנו מאמר עבור הפינגטון פוסט על מחסור במים באפריקה (אנ'). כיום, שיסאנו חבר ועדת הכבוד של קרן שיראק. הוא גם מנכ"ל עצמאי של "Harmony Gold Mining", חברה דרום אפריקאית לכריית זהב מעל ומתחת לפני השטח, וכן חבר בולט בקרן סרז'יו ויירה דה מלו.
בשנת 2014 שיסאנו דיבר לטובת זכויות להט"ב באפריקה.
פרסים ומועמדויות לפרסים

בשנת 2007, קופי אנאן הודיע על הנשיא לשעבר של מוזמביק כזוכה בפרס מו אברהים (אנ') להישגי מנהיגי אפריקה על ידי קרן מו אברהים (אנ'). הנשיא שיסאנו זכה בפרס אברהים על הישגיו בהבאת שלום, פיוס, דמוקרטיה יציבה והתקדמות כלכלית לארצו אחרי מלחמת האזרחים בת 16 השנים, עד שנת 1992. הפרס מכיר גם בתרומה הגדולה שעשה מחוץ לגבולות ארצו.
יושב ראש קרן ז'ואקים שיסאנו ופורום ראשי מדינות וממשלות אפריקאיות לשעבר.
חיים אישיים

ז'ואקים שיסאנו נשוי למרסלינה רפאל שיסאנו. הוא אב לארבעה ילדים ובנו קיבל מלגה לאוניברסיטת מהרישי הבינלאומית בפיירפילד (אנ'), איווה. שיסאנו ספג ביקורת על המשך ידידותו עם נשיא זימבבואה, רוברט מוגאבה, וטוענים כי בנו של שיסאנו, ניימפיין שיסאנו (אשר מת ב-2007), הבטיח תשלום על ההתנקשות בחייו של העיתונאי קרלוס קרדוזו.
הערות שוליים

1 2 3 4 5 6 7 8 9 10 11 12  Soares, Claire (23 October 2007). "Joaquim Chissano: Democrat among the despots". The Independent. Retrieved 23 January 2013.
↑  Unknown author (2012). The Columbia Encyclopedia, 6th ed. Columbia University Press.
1 2 3 4 5 6  Taylor, Steve (10 December 2012) Can Meditation Change the World? The amazing story of the 'meditating president Psychology Today, accessed 31 December 2012
1 2 3  Keller, Bill (10 February 1994). "Beatle's Guru Offers Nirvana to Mozambique". New York Times. Retrieved 23 January 2013.
1 2 3  Astill, James (22 September 2001). "Meditation is path to peace, Mozambique leader says: Former Marxist guerrilla turned president spreads the word of the Beatles' guru to his ministers and the military". The Guardian. Manchester (UK). p. 19.
↑  VAN NIEKERK, PHILLIP (27 November 1994). "Mozambique and yogic cult start project to create Utopia Phillip van Niekerk reports from Maputo on moves by the guru of the Beatles to run a quarter of the country". The Guardian. Manchester (UK).
↑  BERESFORD, DAVID (28 October 1994). "Guru to create heaven on earth". The Guardian. Manchester (UK).
↑  Abgrall, Jean-Marie (2000). Soul snatchers: the mechanics of cults. Algora Publishing. p. 48.ISBN 978-1-892941-046.
↑  VAN NIEKERK, PHILLIP (27 November 1994). "Mozambique and yogic cult start project to create Utopia Phillip van Niekerk reports from Maputo on moves by the guru of the Beatles to run a quarter of the country". The Guardian. Manchester (UK).
↑  "2018 Ibrahim Governance Weekend - Mo Ibrahim Foundation". Mo Ibrahim Foundation. Retrieved 4 May 2018.
↑  "Mozambique ex-leader wins prize". BBC News. 22 October 2007. Retrieved 22 October 2007.
↑  "For Africa, Water Is Life", 22 March 2010, Huffington Post
↑  "Honor Committee". Retrieved 4 May 2018.
↑  Joaquim Chissano on Forbes, Forbes
↑  Ofori-Atta, Prince. "An Open Letter to Africa's Leaders - Joaquim Chissano, former President of Mozambique - Soapbox". www.theafricareport.com. Retrieved 4 May 2018.
↑  Ibrahim Prize Laueates - Mo Ibrahim  Foundation Archived 19 November 2014 at the Wayback Machine
↑  "Kofi Annan announces the former President of Mozambique as the winner of the Mo Ibrahim Prize for Achievement in African Leadership" (PDF). Retrieved 4 May 2018.
↑  "Profile: Joaquim Chissano". 22 October 2007. Retrieved 4 May 2018 – via news.bbc.co.uk.
↑  Keller, Bill (20 February 1994). "Heavenly Plans for Mozambique". San Francisco Chronicle. p. 3.
| --- | --- |
בקרת זהויות :  BIBSYS: 4097748  CiNii: DA12211885  GND: 105766233X  ISNI: 0000 0001 2210 356X  LCCN: n89216035  NTA: 255712081  SNAC: w6dj937v  SUDOC: 059877839  VIAF: 264554392   WorldCat (עם VIAF): 264554392
ז'וסה בלטראמה

| --- | --- |

 לידה:  13 במאי 1957 (בן 67) סנטה מריה, ברזיל 
 מדינה:  ברזיל 
 השכלה:  האוניברסיטה הפדרלית של ריו גראנדה דו סול 
 תפקיד:  state secretary of Rio de Janeiro 
 
ז'וסה מריאנו בנינקה בלטראמה (בפורטוגזית: José Mariano Benincá Beltrame; נולד בסנטה מריה, ב-13 במאי 1957) הוא חבר פרלמנט ברזילאי, ולשעבר המזכיר לביטחון פנים של ריו דה ז'ניירו.
ביוגרפיה

בלטראמה נולד במשפחה ממוצא איטלקי.
הוא סיים משפטים באוניברסיטה הפדרלית בסנטה מריה וכן במנהל עסקים ומינהל ציבורי מהאוניברסיטה הפדרלית בריו גרנדה דו סול. הוא התמחה במודיעין אסטרטגי באוניברסיטת סלגאדו דה אוליביירה ובמכללת המלחמה. הוא השתתף בקורס המודיעין של המזכירות הלאומית לביטחון פנים ועסק בניתוח נתונים של מודיעין משטרתי.
ביוגרפיה > חיים ציבוריים

הוא הצטרף כסוכן במשטרה הפדרלית בשנת 1981, בעיקר בתחום דיכוי סחר לא חוקי בסמים. הוא שירת במגזר המודיעין, נלחם בפשע מאורגן בכמה מדינות. לימד והרצה בקורס לתואר שני במודיעין וביטחון פנים באוניברסיטה הפדרלית של מטו גרוסו. במשטרה הפדרלית של ריו דה ז'ניירו הוא שימש כמפקח פיקוד והיה רכז תמיכה, ראש שירות המודיעין ולשכת האינטרפול .
ביוגרפיה > חיים ציבוריים > פרויקטים

הוא היה אחד מיוצרי היחידה המשטרתית לשמירת השלום, ה-UPP, שהוחל במדינת ריו דה ז'ניירו ובהרחבה אפשרית למדינת פרנמבוקו ומדינות אחרות, זאת כחלק ממבצע להחזרת השליטה הממשלתית על הפאבלות. בנובמבר 2010 הוא היה אחד מיוזמי המבצע לכיבוש הפאבלות. במבצע זה, למעלה מ-42 טונות קנאביס, 330 ק"ג קוקאין, קראק, נשק כבד, כמויות גדולות של תחמושת, מכוניות ואופנועים הוחרמו, כמו גם ביצוע מעצרם של כמה מראשי הסחר בסמים בפאבלות.
הערות שוליים

↑  "Cópia arquivada". אורכב מ-המקור ב-2010-01-13. נבדק ב-2019-10-16.
↑  Jornal do Brasil (11 במאי 2008). "O que se passa nesta cabeça..." אורכב מ-המקור ב-2008-10-12. נבדק ב-2019-10-16. {{cite web}}:  (עזרה)
↑  גיא אביעזר, ‏‏משחקים באש: על המציאות האלימה בריו המדממת, באתר ספורט1, 5 באוגוסט 2016
↑  גיא אביעזר, ‏משחק באש: מלחמת האזרחים שמתנהלת מאחורי האולימפיאדה, באתר מעריב אונליין, 5 באוגוסט 2016
זיל-3250

| --- | --- |

 מאפיינים כלליים
 יצרן:  זיל 
 שנות ייצור:  1998 עד היום
 יחידות שיוצרו:  1,998 
 הרכבה:  ברית המועצות ברית המועצות
 מודל קודם:  זיל 118
 חברת אם:  זיל
 משקל:  5,060 ק"ג (ריק) (6,630 ק"ג (עומס מקסימלי)
 בסיס גלגלים:  3,650-4505 מ"מ
 מפרט טכני
 מנוע:  מנוע דיזל, 4 צילינדרים, מסוג ММS D 245.9Е2 המפיק 100 כ"ס
 מהירות מרבית:  95 קמ"ש
 
זיל-3250 (צולם במוסקבה)
זיל 3250 (ברוסית: ЗИЛ-3250) הוא דגם של מיניבוס מתוצרת יצרנית הרכב זיל מברית המועצות, אשר מיוצר החל מ-1998 ועד היום.
עד שנת 2013 יוצרו 1,998 יחידות.
דגם הזיל 3250 תוכנן ל-22 נוסעים (כולל נהג).
אחד הלקוחות הגדולים הראשונים, בשנת 1999 הייתה חברת ההובלה "נוסע מוסקבה" Transagentstwo-T, אשר משרתת את תושבי מוסקבה בחלקים גדולים של העיר בדגם זיל-3250.
"זיל 3250 - דגמים"

זיל 3250
זיל 325010 (דגם קצר יותר)
"זיל 3250 - סוגי מנוע"

מנוע דיזל ММS D 245.9Е2
מנוע דיזל ММS D 245.9Е3
מנוע קטרפילר 3054
מנוע רנו MIDR
ראו גם

זיל
זיס 101
זיל 111
זיל 114
זיל 115
זיל 117
זיל 118
זיל 4104
זיל-4112R
חומצה כולית

| --- | --- |

 
 שם סיסטמטי:  3α,7α,12α-trihydroxy-5β-cholanic acid
 כתיב כימי:  C₂₄H₄₀O₅ 
 מסה מולרית:  408.57 גרם/מול
 מספר CAS:  81-25-4
 מצב צבירה:  מוצק
 מסיסות:  לא מסיס. מתמוסס בכהל, חומצה אצטית.
 טמפרטורת היתוך:  200-201 °C   272.15 K
 
חומצה כולית היא חומצת מרה בעלת מראה גבישי לבן, שאינה מסיסה במים. מלחי חומצה כולית קרויים "כולאטים". חומצה כולית היא אחת מארבע החומצות העיקריות המיוצרות בכבד, שם כולסטרול משמש כחומר המוצא לסינתזה שלהם. החומצה מסיסה בכהלים ובחומצה אצטית. כאשר החומצה מגיבה עם החומר טאורין מתקבלת חומצה טאורוכולית.
חומצה כולית וחומצה כנודאוקסיכולית הן חומצות המרה החשובות ביותר אצל בני אדם; לעומתם, מייצרים חלק מהיונקים בעיקר חומצה דאוקסיכולית.
זיטה גורדון

| --- | --- |

משמאל לימין: זיטה גורדון, אוסקר ברגי, אמיליה אצי
 לידה:  2 בדצמבר 1911 ג'נג'ש, הונגריה 
 פטירה:  9 בפברואר 2006 (בגיל 94) הממלכה המאוחדת 
 שם לידה:  Grüszner Erzsébet Klotild Hedvig 
 מדינה:  הונגריה 
 בן או בת זוג:  לואיס גילגוד (1937–?)  Nigel E. P. Sutton 
 
זיטה גורדון, (במקור ארז'בט קלוטילד הדוויג גריסנר-Grüszner; בהונגרית: Gordon Zita; ג'נג'ש, 2 בדצמבר 1911 – הממלכה המאוחדת, 9 בפברואר 2006) הייתה שחקנית יהודייה-הונגרייה.